杜延年

杜延年  ， 中國西漢南陽郡杜衍縣 （ 今河南省南陽市臥龍區一帶 ） 人 ， 麒麟閣十一功臣之一 ， 京兆杜氏先祖之一 。 其父杜周 ， 曾任御史大夫 。 延年精通法律 ， 以蔭補軍司空 。 漢昭帝元始四年 （ 前83年 ） ， 率南陽士卒平定益州蠻反叛 ， 升諫大夫 。 杜延年見國家過份奢侈 ， 向大將軍霍光進言 ： 「 年歲比不登 ， 流民未盡還 ， 宜修孝文時政 ， 示以儉約寬和 ， 順天心 ， 說 （ 同悅 ） 民意 ， 年歲宜應 。 」 昭帝元鳳元年 （ 前80年 ） ， 桑弘羊爲子弟求官不得 ， 心懷怨望 ， 暗中與上官桀父子 、 昭帝姐鄂邑蓋主 、 燕王劉旦合謀誅殺霍光 ， 進而廢帝 ， 立燕王 。 爲延年所舉發 ， 霍光盡誅上官桀與桑弘羊家族 ， 劉旦 、 鄂邑長公主等自殺 。 因功封建平侯 ， 爲太僕 、 右曹 、 給事中 。 漢宣帝地節四年 （ 前66年 ） 七月 ， 霍禹等謀反被誅 ， 杜延年因是霍氏舊吏而被免官 。 後任北地太守 ， “ 選用良吏 ， 捕擊豪強 ， 郡中清靜 ” ， 改任西河太守 ， 政績卓著 。 甘露二年 （ 前52年 ） 以老病免 ， 不久即死 。 著有 《 杜延年律章句 》 （ 小杜律 ） 流於世 。